ஆர்சனிக்(III) தெலூரைடு

ஆர்சனிக் தெலூரைடு (Arsenic telluride) As2Te3 என்ற மூலக்கூற்று வாய்ப்பாட்டால் விவரிக்கப்படும் கனிமச் சேர்மமாகும். α,β என்ற இரண்டு வடிவங்களில் ஆர்சனிக் தெலூரைடு காணப்படுகிறது. α வடிவம் ஒற்றைச்சாய்வு கட்டமைப்பிலும் β வடிவம் சாய்சதுர அறுமுகக் கட்டமைப்பிலும் உள்ளன. ஒற்றைச்சாய்வு α வடிவம் அதிக அழுத்தத்தில்  β வடிவ ஆர்சனிக் தெலூரைடாக மாறுகிறது.. அதிக மின்சுமை கடத்தும் எலக்ட்ரான் துளைகள் கொண்ட இச்சேர்மம் ஒரு குறைக்கடத்தியாக செயல்படுகிறது. ஆர்சனிக் தெலூரைடை நேரியல்சாரா ஒளியியலில் பயன்படுத்த ஆய்வுகள் நடைபெற்று வருகின்றன.

மேற்கோள்கள்

ஆர்செனிக்
ஆர்சனிக்கு சேர்மங்கள்
தெலூரைடுகள்